作者:高適
標題:相和歌辭：秋胡行
內容:妾本邯鄲未嫁時，容華倚翠人未知。一朝結髮從君子，蕙樓獨臥頻度春，彩落辭君幾徂暑。三月垂楊蠶未眠，妾家夫婿輕離久，寸心誓與長相守。願言行路莫多情，勞心苦力終無恨，所冀君恩那可依。聞說行人已歸止，從來自隱無疑背，直為君情也相會。如何咫尺仍有情，莫道向來不得意，故欲留規誡後人。